Ego Manasses Dei gratia Lingonensis episcopus notum facio universis futuris et presentibus quod Guillelmus de Monlay pro remedio anime sue et predecessorum suorum concessit fratribus Quinciaci tribus diebus tribus noctibus piscariam […] de Raveriis. Stephanus vero Villanus qui dicti Guillelmi filiam duxit in uxorem, unum diem et unam noctem superaddidit […] Quinciac[i] quatuor diebus et quatuor noctibus annuatim dicti abbates ad Generale Capitulum proficiscuntur aut redeunt in aquam de Raveriis piscabuntur. Dedit etiam prefatus Stephanus eisdem fratribus in elemosinam pasturam et pastionem tam in plano quam in nemore quod dicitur Foysel que sita sunt in finagio de Cuminiaco quantum ad suum ius pertinet ad usum animalium et pecorum grangie de Merchauges. Concessit insuper idem Stephanus iamdictis fratribus quod si animalia aut pecora eorum alicui aliquod dampnum intulerint nulla […]sumetur emendatio nisi […]talis restitutio. Promisit etiam sepedictus Stephanus memoratis fratribus quod si quisquam in his omnibus […] calumpniatus fuerit debi[tam] exhibebit garantiam. Hoc totum concesserunt et laudaverunt filii supradicti Stephani, Petrus, Jocelinus et filie Elisabet et Agnes. Huius rei testes sunt : Guillelmus […], Gaufridus de Arran, Robinus de Anceo. Ut autem hoc totum imperpetuum ratum habeatur ego Manasses Dei gratia Lingonensis episcopus rogatu prefati […] presentem paginam sigilli mei impressione munivi. Actum anno Verbi Incarnati Mo Co nonagesimo.